  Майя Бывальцева 29-тӥ толшоре Вавожын элькун Герберлэн учкетэз (концепциез) пумысен кенешон ортчиз. Ужрадэ Удмуртиысь йӧскалык политикая министерствоысь, Калыкъёслэн эшъяськон юртысьтызы, Вавож ёрос администрациысь ыстэм муртъёс пыриськизы. Со сярысь ивортодэтъя «Удмуртия» агентстволы Калыкъёслэн эшъяськон юртысьтызы пресс-службаын веразы. 20-тӥ инвожое Вавож черкогурт вӧзын ортчоно йӧскалык шулдыръяськонын инкуазез утёнлы, вашкалазэ но туалазэ герӟанлы, азинлыко ӵектосъёсын тодматонлы саклык висъялозы. Одӥг пол кутӥськись пластик посуда интые пулэсь тусьты-пуньы луоз. Ёросысь подворьеос интые луозы Воршудъёслэн площадкаоссы: Мӧнья, Пельга, Можга, Бия, Какся но Дӧкья Удмуртиысь калыкъёслэн эшъяськон юртсылэн пресс-службаезУдмуртилы 100 ар тырмон аре Герберын удмурт лулчеберетлэсь даур ӵоже воштӥськемзэ, азинскемзэ возьматозы: театр, литература, вотэс (интернет).  Туэ элькун Гербер уйшор бере йылпумъяськоз – концерт но эктонъёс ог 3 часозь кыстӥськозы. Соин ик уйлы кылисьёс понна нимысьтыз кемпинг радъялозы. Тодэ вайытом, 2019-тӥ арын Гербер шулдыръяськон Эгра ёросын ортчиз.  «Гербер-2019» элькун шулдыръяськон ортчиз Удмуртиын Тегъёс: Туризм Вавож Удмуртия Гербер удмуртъёс Калыкъёслэнэшъяськонюртсы праздникъёс шутэтскон Удмуртиысьтуризм Удмуртилэнкунлыкезлы100ар йӧскалыкполитика 100ар  